
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 225
                                                               30 octombrie 2025
privind prelungirea contractului de închiriere, încheiat între Municipiul Sighișoara și 

S.C. MIANA COM IMPEX S.R.L.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.846/02.10.2025 și la Consiliul Local Sighișoara cu nr. 32.651/15.10.2025, de referatul de aprobare, înregistrat cu nr. 30.847/02.10.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea adresată Municipiului Sighişoara de către S.C. MIANA COM IMPEX S.R.L., înregistrată cu nr. 30.775/01.10.2025, prin care se solicită prelungirea contractului de închiriere nr. 74/22.07.2003, așa cum a fost modificat și completat prin actele adiționale încheiate, având ca obiect spațiul cu altă destinație decât locuință, situat în municipiul Sighișoara, strada Hermann Oberth nr. 22, județul Mureș, în suprafață de 78,40 mp., cu destinația de farmacie, al cărui termen va expira la data de 31.12.2025;

Ținând cont de clauza contractuală care prevede că, la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că, Municipiul Sighișoara ca unitate administrativ - teritorială, deține rangul de posesor al spațiului menționat, în exercitarea stăpânirii acestuia comportându-se ca un bun proprietar, prin posesia ca stare de fapt, care conferă posibilitatea apropierii și stăpânirii bunului, precum și folosința lui prin posibilitatea utilizării și a culegerii fructelor sale;

Văzând că Municipiul Sighișoara îndeplinește calitatea de posesor, prin elementul corpus, respectiv există contact direct cu bunul, acesta fiind stăpânit în materialitatea lui prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că imobilul care face obiectul contractului de închiriere este situat în intravilanul municipiului Sighișoara și este înscris în listele de inventar ale Municipiului Sighișoara – domeniul public;

Luând în considerare faptul că prin prelungirea contractului de închiriere, nu sunt afectate planurile de sistematizare, iar prin menținerea, respectiv prelungirea acestuia se asigură venituri constante și suplimentare la bugetul local;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 858 - 865 și art. 1777 - 1823 din Legea nr. 287/2009 privind Codul civil, republicată, cu modificările și completările ulterioare;

Ținând cont de prevederile Legii nr. 227/2015 privind Codul fiscal, cu modificările și completările ulterioare, precum și de cele ale Legii nr. 207/2015 privind Codul de procedură fiscală, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 30.848/02.10.2025, prin care se propune prelungirea contractului de închiriere, încheiat între Municipiul Sighișoara și S.C. MIANA COM IMPEX S.R.L.;

            Având în vedere avizele favorabile ale tuturor comisiilor pe domenii de specialitate;          
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1) şi alin. (3) lit. ,,g” şi al art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                                       H O T Ă R Ă Ş T E:
Art. 1. (1) Se aprobă prelungirea contractului de închiriere nr. 74/22.07.2003, așa cum a fost modificat și completat prin actele adiționale nr. 1 - 24, încheiat între Municipiul Sighișoara și S.C. MIANA COM IMPEX S.R.L., având ca obiect spațiul cu altă destinație decât locuință, situat în municipiul Sighișoara, strada Hermann Oberth nr. 22, județul Mureș, în suprafață de 78,40 mp., cu destinația de farmacie, al cărui termen va expira la data de 31.12.2025. 

(2) Chiria este cea stabilită prin contractul de închiriere și se va indexa anual cu indicele de inflație, potrivit legislației în vigoare. 

(3) Perioada pentru care se aprobă prelungirea contractului de închiriere este de 1 (un) an, respectiv de la data de 01.01.2026 până la data de 31.12.2026, cu posibilități de prelungire, în condițiile legii.

(4) Prelungirea contractului de închiriere se va face prin încheierea unui act adițional, numai dacă, la data semnării acestuia, chiriașul nu înregistrează debite restante față de Municipiul Sighișoara.

(5) Pe perioada derulării contractului de închiriere, așa cum a fost prelungit, prin încheierea unui act adițional, obligația de plată a taxei pentru imobil revine chiriașului.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Autorizare Activități Economice – Direcția Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe și Executare Creanțe – Direcția Economică și Compartimentul Juridic din cadrul Municipiului Sighișoara.

Art. 3. Prin grija dnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Autorizare Activități Economice – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.
13 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 225/30.10.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


